Deputat dorilar va tibbiy niqoblarni eksport qilishni ta’qiqlashni taklif qildi

«Yuksalish» umummilliy harakati raisi o‘rinbosari va O‘zbekiston Oliy Majlis Qonunchilik palatasi deputati Bobur Bekmurodov hukumatga dori vositalari va tibbiy niqoblarni eksport qilishni ta’qiqlashni taklif qildi.
Liberal-demokratik partiya (O‘zLiDeP) fraksiyasi deputati ortiqcha vahimaga hojat yo‘qligini, lekin yangi koronavirus bilan kasallanish holatlari 70 dan ziyod davlatlarda tasdiqlangani hamda kasallanganlar soni 100 mingga yaqinlashib qolganini ta’kidladi.
U globalizatsiya sharoitida virusdan izolyatsiyada qolish imkoniyati mavjud emasligi tobora oydinlashib borayotganini ma’lum qildi. Deputat fuqarolar xavfsizligini ta’minlash maqsadida quyidagi takliflarni ilgari surdi:
Avvalroq Jahon sog‘liqni saqlash tashkiloti rahbari Tedros Gebreyesus COVID-19 koronavirusining o‘limga olib kelishi darajasini 3,4 foiz ekanini ma’lum qilgan edi. Bu ko‘rsatkich mavsumiy grippda bu 1 atrofidani tashkil etadi.

Rossiya va Germaniya niqob va respiratorlarni mamlakatdan olib chiqishni taqiqladi. Fransiya hukumati esa aholini himoya maskalari bilan ta’minlashni nazoratga oldi. Jahon Banki ushbu virus bilan kurashish uchun 12 millard dollar mablag‘ ajratishini ma’lum qildi.